Държавен вестник, бр. 49, 2022 г., стр. 141

БРОЙ  49	
Д Ъ Р Ж А В Е Н  В Е С Т Н И К 	
СТР.  141  
на културни дейности от израелски произход 
в България. 
5.1. Страните насърчават обмена на му­
зикални, театрални, визуални и пластични 
изкуства, дизайн, танци и всички други 
артистични състави или лица, които участ­
ват в турнета, фестивали и други културни 
прояви, включително конференции, симпо­
зиуми, съвместни представления, семинари, 
артистични изложения и срещи, включващи 
обмен на информация и опит. Освен това 
Страните насърчават посещенията на кри­
тици в областта на изкуството, писатели и 
журналисти, занимаващи се с култура, с 
цел да се насърчи по-доброто разбиране на 
социологическите и културните процеси, 
протичащи в другата страна. 
5.2. Фестивали на сценичните изкуства: 
Страните насърчават обмена на експер­
ти и артисти за представления и участие в 
техните фестивали на сценичните изкуства. 
Подробностите, свързани с този обмен, като 
например броя на артистите и продължи­
телността на престоя, се основават на прин­
ципите на реципрочност и се договарят от 
Страните и/или съответните институции 
според случая. 
Страните се информират предварително 
по дипломатически канали за големи между­
народни фестивали, които ще се провеждат 
в съответните им страни, за да улеснят това 
участие. Информация ще бъде публикувана 
и на интернет страниците на съответните 
компетентни органи и институции.
5.3. Визуални изкуства, фотография и 
дизайн: 
Страните си сътрудничат в областта на 
изобразителното изкуство, панаирите на за­
наятите, фотографията и дизайна. Насърчават 
обмена на изложби и сътрудничеството между 
художници, народни занаятчии, експерти 
по изкуство и специалисти в областта на 
традиционните народни творби.
5.4. Архитектура: 
Страните насърчават прякото сътруд­
ничество между архитекти, архитектурни 
институции и обмена на архитекти, както и 
обмена на информация и популяризирането 
на изложби. 
5.5. Музеи и изложби: 
Страните насърчават преките контакти 
между музеите, галериите и други подобни 
институции в двете страни, включително 
обмена на специалисти, куратори, матери­
али, движими културни ценности и инфор­
мация. Сътрудничеството се осъществява 
въз основа на двустранни споразумения за 
сътрудничество между културни институти. 
Страните насърчават обмена на изложби 
на съвременно изкуство, включително произ­
ведения на изкуството от музеи, официални 
и алтернативни изложбени пространства, 
частни галерии, училища и галерии за обу­
чение на художници, както и осъществява­
нето на съвместни проекти в областта на 
съвременното изкуство. 
5.6. Музика: 
Страните насърчават представянето на 
творчеството на своите композитори в 
другата страна. Те също така подпомагат 
преките контакти между музиканти (дири­
генти, солисти и др.), музикални органи­
зации, институции, асоциации, оркестри и 
консерватории в областта на класическата и 
съвременната музика, включително обмен на 
записи и лични посещения на комерсиална 
и некомерсиална основа.
Страните се стремят да улесняват участи­
ето на своите музиканти, както и на журита 
и наблюдатели в големи фестивали, конкурси 
и събития, организирани в двете страни. 
5.7. Танцово изкуство: 
Страните насърчават обмена на танцьори, 
хореографи, танцови експерти, преподаватели 
и продуценти на танцови фестивали. Стра­
ните участват съвместно и в развитието на 
многостранното културно сътрудничество.
5.8. Театър: 
Страните насърчават обмена на актьо­
ри, режисьори, драматурзи, критици и др. 
Страните също така участват съвместно в 
развитието на многостранното културно 
сътрудничество.
5.9. В зависимост от наличните ресурси 
Страните дават възможност за ежегодни 
посещения на експерти/художници/проду­
центи/куратори в гореспоменатите различни 
области на изкуството за общ период от не 
повече от пет дни всяка година. Проектите 
се договарят от Страните по дипломатиче­
ски път. 
6. Културно наследство и археология
6.1. Страните насърчават сътрудничество­
то в областта на опазването на културното 
наследство, като обменят информация за 
съответните национални законови и под­
законови актове. Освен това те насърчават 
дейности, насочени към опазването на обекти 
от взаимен интерес.
6.2. Страните насърчават прякото сътруд­
ничество между институциите в областта 
на опазването на културното наследство. Те 
също така обменят специалисти, академични 
експерти, информационни и рекламни мате­
риали, както и информация за провеждане 
на семинари.
6.3. Страните насърчават сътрудничество­
то между съответните органи и институции с 
цел предотвратяване на незаконната търговия 
с предмети на културното наследство в съ­
ответствие със съответните им национални 
закони и разпоредби.